o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2013/010 ES/Castilla y León iz Španije)

7.Odpuščanje delavcev v regiji Castilla y León je mogoče povezati s temi velikimi strukturnimi spremembami svetovne trgovine s stavbnim pohištvom in drugimi lesenimi proizvodi za gradbeništvo, ki so vplivale na oddelek 16 NACE Revizija 2.

6.Poleg tega španski organi ob sklicevanju na podatke INE trdijo, da se je zaradi krčenja svetovnega trga stavbnega pohištva in drugih lesenih proizvodov za gradbeništvo ter izgube tržnega deleža EU-27 število podjetij, ki obdelujejo in predelujejo les ter proizvajajo izdelke iz lesa in plute, razen pohištva, v regiji Castilla y León zmanjšalo s 1 100 leta 2008 na 855 leta 2013, kar je 22,3-odstotno zmanjšanje. Na nacionalni ravni je bilo zmanjšanje še večje. V obdobju 2008–2013 se je število podjetij zmanjšalo s 16 575 na 11 806 enot. To je 28,8-odstotno zmanjšanje.

4.Država članica prosilka navaja tudi statistične podatke iz podatkovne zbirke UN Comtrade, da bi prikazala zmanjšanje deleža EU-27 pri obsegu svetovne trgovine s stavbnim pohištvom in drugimi lesenimi proizvodi za gradbeništvo, ki je s 17,24 % leta 2008 upadel na 16 % leta 2011, medtem ko so Filipini v istem obdobju skoraj podvojili svoj tržni delež (ki se je s 6,31 % povečal na 12,13 %) in so tudi druge države Daljnega vzhoda povečale svoje tržne deleže, čeprav v manjši meri, na primer Kitajska, katere tržni delež se je povečal za 15 %, in Malezija, katere tržni delež se je povečal za 37 %. To zmanjšanje tržnega deleža EU-27 je negativno vplivalo na število podjetij v tem sektorju ter na zaposlenost. Komisija je v delovnem dokumentu služb Komisije, priloženem sporočilu Komisije „Nova gozdarska strategija EU: za gozdove in gozdarski sektor“, navedla, da se je število podjetij na področju obdelave in predelave lesa in proizvodnje izdelkov iz lesa v obdobju 2003–2010 zmanjšalo za 8 %, zaposlenost v sektorju pa se je v obdobju 2000–2011 zmanjšala za 20 %.

3.Da bi Španija vzpostavila povezavo med odpuščanjem delavcev in velikimi strukturnimi spremembami v svetovnih trgovinskih tokovih zaradi globalizacije, trdi, da se svetovni trg stavbnega pohištva in drugih lesenih proizvodov za gradbeništvo krči ter da se je obseg svetovne trgovine (svetovni izvoz) s tem blagom v preteklih letih zmanjševal. V skladu s podatki iz podatkovne zbirke UN Comtrade je leta 2008 svetovni izvoz stavbnega pohištva in drugih lesenih proizvodov za gradbeništvo znašal 14,2 milijarde USD, leta 2011 pa 13,7 milijarde USD, kar je 3,40-odstotno zmanjšanje. V obdobju 2008–2011 se je obseg izvoza stavbnega pohištva in drugih lesenih proizvodov za gradbeništvo iz EU 27 zmanjšal za 10,33 %.

16 (Obdelava in predelava lesa; proizvodnja izdelkov iz lesa, plute, slame in protja, razen pohištva)

Komisija je vlogo temeljito proučila in v skladu s členom 10 Uredbe (ES) št. 1927/2006 ugotovila, da so pogoji za finančni prispevek na podlagi te uredbe izpolnjeni.

Španija je 5. decembra 2013 vložila vlogo EGF/2013/010 ES/Castilla y León za finančni prispevek iz ESPG po odpuščanju v treh podjetjih, ki delujejo v oddelku 16 NACE Revizija 2 (Obdelava in predelava lesa; proizvodnja izdelkov iz lesa, plute, slame in protja, razen pohištva) v regiji na ravni NUTS II Castilla y León (ES41) v Španiji.

Pravila o prispevkih iz ESPG za vloge, vložene do 31. decembra 2013, so določena v Uredbi (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji.

19.Glavni deležniki so avtonomna vlada regije Junta de Castilla y León, župani 36 prizadetih občin, sindikata MCA-UGT in FECOMA-CCOO ter združenja delodajalcev FOES, ASIM, ASIF, CEMCAL in CECALE.

18.Regija Castilla y León je tretja največja regija EU (94 227 km2), ki po površini presega 17 od 28 držav članic, hkrati pa ima zelo nizko gostoto prebivalstva, in sicer 27,4 prebivalca na km2. Prispevek regije Castilla y León k španskemu BDP znaša 5,3 %, regionalni dohodek na prebivalca pa je enak nacionalnemu povprečju. Poslovni model v regiji Castilla y León so v glavnem družinska ali mikro MSP (v to kategorijo spada 95 % podjetij). Porazdelitev podjetij po sektorjih: storitve 68 %, industrija 16 %, gradbeništvo 8 % in kmetijstvo 8 %.

16.Španija je v skladu s členom 7 Uredbe (ES) št. 1927/2006 potrdila, da je upoštevala politiko enakosti spolov in politiko nediskriminacije ter da ju bo v različnih fazah izvajanja in še zlasti pri dostopu do ESPG uporabljala še naprej.

Stari od 55 do 64 let

Stari od 25 do 54 let

Stari od 15 do 24 let

10.Španski organi trdijo, da je v obdobju 2003–2005 podjetje Puertas Norma vložilo 4,8 milijona EUR v nove stroje, da bi povečalo dodano vrednost izdelkov in zmanjšalo proizvodne stroške z uporabo učinkovitejšega proizvodnega postopka, ter se tako poskušalo prilagoditi spremembam v sektorju stavbnega pohištva in drugih lesenih proizvodov za gradbeništvo na svetovni ravni. Leta 2006 se je odprl nov proizvodni obrat s površino 40 000 kvadratnih metrov. V tem novem obratu, ki je bil eden najsodobnejših in tehnološko najnaprednejših v evropski industriji, je bilo takrat zaposlenih 700 delavcev. Naložba se je obrestovala in leta 2007 je promet presegel 70 milijonov EUR, kar je 24-odstotno povečanje glede na prejšnje leto. Leta 2008, po začetku gospodarske in finančne krize, ko se je gradbeni sektor zmanjšal za približno 30–35 % in se je zato zmanjšala proizvodnja vrat in okvirov za vrata, se je promet podjetja Puertas Norma zmanjšal samo za 8 % v primerjavi z letom 2007. V naslednjih letih je podjetje glede na splošni gospodarski položaj še vedno dobro poslovalo. Vendar se je leta 2010 skupina Jeld-Wen – glavna delničarka podjetja Puertas Norma – odločila okrepiti nekatera poslovna področja v sinergiji z načrtom sanacije skupine na škodo drugih poslovnih področij. Podjetje je oktobra 2011 po neuspelem poskusu dogovora s sindikati glede načrta, ki je vključeval zmanjšanje plač za 25 % in odpustitev 286 presežnih delavcev, šlo v prostovoljni stečajni postopek.

9.V vlogi je navedenih 587 odpuščenih delavcev v treh podjetjih, ki delujejo v oddelku 16 NACE Revizija 2 (Obdelava in predelava lesa; proizvodnja izdelkov iz lesa, plute, slame in protja, razen pohištva) v regiji na ravni NUTS II Castilla y León (ES41) v devetmesečnem referenčnem obdobju od 28. decembra 2012 do 28. septembra 2013. Število 560 od teh presežnih delavcev je bilo izračunano v skladu z drugo alineo drugega odstavka člena 2 Uredbe (ES) št. 1927/2006. Nadaljnjih 27 presežnih delavcev je bilo odpuščenih v podjetju Kronospan S.A., njihovo število pa je bilo izračunano v skladu s tretjo alineo istega odstavka. Komisija je prejela potrditev, zahtevano v skladu s tretjo alineo drugega odstavka člena 2, da je to dejansko število odpuščenih delavcev.

20.Kriza je resno prizadela zaposlenost v regiji Castilla y León. Stopnja brezposelnosti v regiji je strmo narasla, in sicer se je z 8,2 % v prvem četrtletju leta 2008 povečala na 22,70 % v prvem četrtletju leta 2013. Stanje na področju zaposlovanja v prizadeti regiji se zdi še zlasti negotovo zaradi izjemno nizke gostote prebivalstva v regiji Soria, eni od dveh provinc, prizadetih zaradi odpuščanja delavcev, ki znaša samo 9,2 prebivalca na km2 (tj. ena tretjina regionalnega povprečja). Zaradi izjemno nizke gostote prebivalstva ima odpuščanje delavcev resnejši negativen vpliv na lokalno gospodarstvo, kot pa kažejo podatki sami.

21.Španski organi trdijo, da bo odpuščanje delavcev v sektorju obdelave in predelave lesa in proizvodnje izdelkov iz lesa še poslabšalo stanje na področju brezposelnosti, saj je prizadeto območje Pinares (dobesedni pomen „borovi gozdovi“) zelo odvisno od lesnega sektorja, bori pa so glavni gospodarski vir, na podlagi katerega se je razvilo industrijsko območje primarne in sekundarne predelave lesa.

Usklajeni sveženj prilagojenih storitev, ki jih je treba financirati, in razčlenitev predvidenih stroškov zanj, vključno z njegovim dopolnjevanjem z ukrepi, financiranimi iz strukturnih skladov

22.Vsi naslednji ukrepi so del usklajenega svežnja prilagojenih storitev, namenjenega ponovni vključitvi odpuščenih delavcev na trg dela:

–uvodna in informativna srečanja. To je prvi ukrep, ki bo na voljo vsem odpuščenim delavcem in vključuje splošna informativna srečanja in individualna informativna srečanja o zahtevanih spretnostih in usposabljanju, o razpoložljivem svetovanju in programih usposabljanja ter o nadomestilih in spodbudah;

–poklicno usmerjanje in svetovanje. Ta ukrep vključuje izdelavo profila sodelujočih delavcev in oblikovanje prilagojenega načrta ponovne vključitve ter svetovanje in spremljanje prilagojene pomoči v celotnem obdobju izvajanja;

–intenzivna pomoč pri iskanju zaposlitve. Gre za intenzivno iskanje zaposlitve, kar zajema tudi iskanje lokalnih in regionalnih zaposlitvenih možnosti ter usklajevanje ponudbe delovnih mest in povpraševanja po njih;

–usposabljanje. Ta ukrep bo zajemal različne tečaje usposabljanja. (1) Usposabljanje na področju interdisciplinarnih spretnosti. Med ponujenimi usposabljanji bodo delavnice o tehnikah iskanja zaposlitve, usposabljanje na področju osebnih in socialnih spretnosti, usposabljanje na področju informacijskih in komunikacijskih tehnologij (IKT) ter učenje tujih jezikov. (2) Poklicno usposabljanje. Ta vrsta usposabljanja bo osredotočena na sektorje, v katerih so ali naj bi se pojavile zaposlitvene možnosti, na primer negovalci v geriatriji, mikologija (usposabljanje na področju divjih gob, prepoznavanja užitnih vrst, trajnostnega nabiranja gob itd.), turizem na podeželju ali delovna mesta, za katera se zahteva spričevalo o strokovni usposobljenosti, zlasti delovna mesta, povezana s poklici na področju lesa, plute in pohištva. (3) Priprava preskusov za priznavanje spretnosti, pridobljenih z delovnimi izkušnjami;

–spodbujanje podjetništva. Odpuščenim delavcem, ki želijo ustanoviti lastno podjetje, se dajo na voljo različne pomoči. (1) Uvodni moduli, osredotočeni na spodbujanje poslovnih pobud za samozaposlitev in ustvarjanje poslovnih zamisli. (2) Usposabljanje za podjetništvo, ki zajema različne stopnje procesa podjetništva od osnovnih informacij ali prvega stika do kompleksnejših zadev, kot so načrtovanje, izvedba študij izvedljivosti, priprava poslovnih načrtov itd. (3) Svetovanje glede projektov in pobud, namenjeno zasnovi, uresničitvi in vodenju izvedljivih poslovnih ali samozaposlitvenih projektov. (4) Spremljanje pri ustanavljanju podjetja. Ta ukrep bo vključeval prilagojeno mentorstvo med celotnim procesom ustanavljanja podjetja. (5) Logistična in finančna pomoč. To zadeva zbiranje sredstev in pomoč pri upravnih zahtevah za uspešno vložitev vloge za pridobitev spodbud, ki so na voljo pri ustanavljanju podjetja. Ocenjuje se, da bo na prvih treh stopnjah (uvodni moduli, usposabljanje in svetovanje) sodelovalo 100 delavcev, 50 pa jih bo sodelovalo na naprednejših stopnjah (spremljanje pri ustanavljanju podjetja in zbiranje sredstev);

–spodbude. Na voljo bodo štiri vrste spodbud. (1) Spodbuda za sodelovanje. Za spodbuditev sodelovanja v ukrepih bodo delavci prejeli pavšalni znesek v višini 150 EUR po treh mesecih dejavnega sodelovanja in izvedbi vsaj enega od ukrepov iz prilagojenega svežnja ukrepov. Ocenjuje se, da bodo vsi delavci prejeli to spodbudo. (2) Prispevek za potne stroške. Delavci, ki bodo sodelovali v ukrepu, ki se bo izvajal zunaj njihovega mesta stalnega prebivališča, bodo prejeli prispevek za potne stroške v višini stroškov javnega prevoza od njihovega mesta do mesta, v katerem se izvaja ukrep. Če bodo morali udeleženci zaradi neustreznega javnega prevoza med lokalnimi mesti za prevoz uporabiti lastno vozilo, bodo prejeli 0,19 EUR na kilometer. Ocenjuje se, da bo to spodbudo prejelo 180 delavcev. (3) Prispevek za stroške menjave prebivališča. Delavci, ki bodo zamenjali prebivališče in se preselili v drugo mesto, da bodo sprejeli delovno mesto, bodo prejeli pavšalni znesek v višini 1 000 EUR za pokritje potrebnih izdatkov. Ocenjuje se, da bo to spodbudo prejelo 26 delavcev. (4) Podpora za ustanovitev podjetja. Delavci, ki so ustanovili podjetje, bodo prejeli 3 000 EUR za pokritje stroškov ustanavljanja. Ocenjuje se, da bo to spodbudo prejelo 15 delavcev. (5) Spodbujanje zaposlovanja. Subvencija v višini 350 EUR mesečno za največ deset mesecev bo izplačana delavcem, ki se bodo vrnili v zaposlitev kot samozaposleni delavci. Ocenjuje se, da bo to spodbudo prejelo 30 delavcev. (6) Prispevek za stroške skrbnikov vzdrževanih oseb. Delavci z vzdrževanimi osebami (otroci, starejši ali invalidi) bodo med sodelovanjem v ukrepih prejemali 100 EUR mesečno (do največ šest mesecev). Namen tega je pokritje dodatnih stroškov, ki jih imajo delavci z oskrbo vzdrževanih oseb, da se bodo lahko udeležili usposabljanja ali drugih ukrepov. Ocenjuje se, da bo to spodbudo prejelo 35 delavcev. (7) Nadomestilo za usposabljanje. Udeleženci, ki se bodo udeležili najmanj 75 % srečanj za usposabljanje, načrtovanih v prilagojeni poti do zaposlitve, bodo prejeli 150 EUR po dokončanju usposabljanja. Ocenjuje se, da bo to spodbudo prejelo 140 delavcev.

23.Izdatki za izvajanje ESPG, ki so vključeni v vlogo v skladu s členom 3 Uredbe (ES) št. 1927/2006, zajemajo upravljanje in nadzor ter širjenje informacij in obveščanje javnosti.

24.Prilagojene storitve, ki so jih predstavili španski organi, so aktivni ukrepi na trgu dela v okviru upravičenih ukrepov iz člena 3 Uredbe (ES) št. 1927/2006. Španski organi ocenjujejo, da skupni stroški znašajo 1 400 000 EUR, pri čemer izdatki za prilagojene storitve znašajo 1 350 000 EUR, izdatki za izvajanje ESPG pa 50 000 EUR (tj. 3,57 % celotnega zneska). Skupni zaprošeni prispevek iz ESPG znaša 700 000 EUR (50 % skupnih stroškov).

Ukrepi Predvideno število delavcev, ki bodo prejeli pomoč Predvideni stroški na delavca, ki bo prejel pomoč

(v EUR)

(*) Skupni stroški (ESPG in nacionalno sofinanciranje) (v EUR)

(**) Prilagojene storitve (prvi odstavek člena 3 Uredbe (ES) št. 1927/2006) Uvodna in informativna srečanja

(Acogida, diagnóstico y derivación) 400 90 36 000 Poklicno usmerjanje in svetovanje

(Orientación y asesoramiento) 400 293 117 000 Intenzivna pomoč pri iskanju zaposlitve

(Intermediación y gestión) 300 150 45 000 Usposabljanje

(Formación y recualificación profesional) 225 1 373 309 000 Spodbujanje podjetništva

(Programa de autoempleo y emprendimiento) 100 5 200 520 000 Spodbude

(Programa de incentivos) 400 807 323 000 Vmesni seštevek za prilagojene storitve 1 350 000 Izdatki za izvajanje ESPG (tretji odstavek člena 3 Uredbe (ES) št. 1927/2006) Priprava 0 Upravljanje 20 000 Širjenje informacij in obveščanje javnosti 20 000 Nadzor 10 000 Vmesni seštevek izdatkov za izvajanje ESPG 50 000 Skupni predvideni stroški 1 400 000 Prispevek ESPG (50 % skupnih stroškov) 700 000

(*) Da bi se izognili decimalkam, so bili ocenjeni stroški na delavca zaokroženi. Ta zaokrožitev pa ne vpliva na skupne stroške posameznega ukrepa, ki ostanejo taki, kot so navedeni v vlogi, ki jo je vložila Španija.

(**) Seštevki se zaradi zaokroževanja ne ujemajo.

25.Španija potrjuje, da navedeni ukrepi dopolnjujejo ukrepe, financirane iz strukturnih skladov, in da bo vsakršno dvojno financiranje preprečeno.

26.Glavni cilji operativnih programov ESS v obdobju 2007–2013 za skupnost Castilla y León so spodbujanje delavcev k vseživljenjskemu učenju in znižanje tveganja osipa, zlasti z osredotočenjem na najbolj ranljive ali ljudi, ki jim grozi socialna izključenost, ukrepi ESPG pa bodo namenjeni nekdanjim delavcem v lesni industriji brez kakršnih koli omejitev glede let, izobrazbe itd.

27.Stalno spremljanje ukrepov ESS in ESPG s podobnimi cilji in zadevnih delavcev bo preprečilo prekrivanje med ukrepi ESS in ESPG.

Datum začetka ali predvidenega začetka izvajanja prilagojenih storitev za prizadete delavce

28.Španija je prilagojene storitve za prizadete delavce, vključene v usklajeni sveženj, predlagan za sofinanciranje iz ESPG, začela izvajati 1. februarja 2014. Ta datum je zato začetek obdobja upravičenosti za katero koli pomoč, ki bi se lahko dodelila iz ESPG.